b'\n_START_ARTICLE_\nIkk\xc5\x8d-ikki\n_START_PARAGRAPH_\nIkk\xc5\x8d-ikki (jap. \xe4\xb8\x80\xe5\x90\x91\xe4\xb8\x80\xe6\x8f\x86) oli maanviljeli\xc3\xb6iden, buddhalaisten munkkien, \xc5\xa1intolaisten pappien ja aatelisten muodostama ryhmittym\xc3\xa4, joka nousi vastustamaan samuraiden valtaa 1400- ja 1500-luvun Japanissa._NEWLINE_Ikk\xc5\x8d-ikkin tausta on 1400-luvulla, jolloin pieni J\xc5\x8ddo Shinsh\xc5\xab -buddhalaisuutta seurannut ryhm\xc3\xa4 yhdistyi. He uskoivat, ett\xc3\xa4 vain t\xc3\xa4ysi omistautuminen Amitabhalle voisi tuoda pelastuksen. Heid\xc3\xa4n vaikutusvalta oli suurimmillaan vuodesta 1488 l\xc3\xa4htien, jolloin he saivat haltuunsa koko Kagan provinssin._NEWLINE_Ikk\xc5\x8d-ikki laajeni 50 vuoden ajan, kun siihen liittyi monia maanviljel\xc3\xb6it\xc3\xa4, jotka jakoivat ryhm\xc3\xa4n ajatukset. Ikk\xc5\x8d-ikki k\xc3\xa4ynnisti 1563 laajan hy\xc3\xb6kk\xc3\xa4yksen heilt\xc3\xa4 verotusta vaatinutta Tokugawa Ieyasua vastaan. Ieyasulla meni kuusi kuukautta hy\xc3\xb6kk\xc3\xa4yksen pys\xc3\xa4ytt\xc3\xa4miseen. Ikk\xc5\x8d-ikki jatkoi taistelua my\xc3\xb6s Oda Nobunagaa vastaan, joka pyrki yhdist\xc3\xa4m\xc3\xa4\xc3\xa4n Japanin. 11 vuotta taisteltuaan ryhm\xc3\xa4\xc3\xa4 vastaan Nobunaga hy\xc3\xb6kk\xc3\xa4si suoraan heid\xc3\xa4n nagashima-nimell\xc3\xa4 tunnettuihin temppelilinnoituksiin. Lopullisesti Nobunaga kukisti ikk\xc5\x8d-ikkin 1580, jolloin h\xc3\xa4n tuhosi Osakan l\xc3\xa4hell\xc3\xa4 sijainneen Ishiyama Hongan-jin temppelilinnoituksen.'